దినేష్ కార్తీక్
తన తండ్రి కృష్ణ కుమార్ రెండు సంవత్సరాలు కువైట్‌లో ఉన్నప్పుడు కార్తీక్ తనకు పదేళ్ళ వయస్సులో క్రికెట్ ఆడటం ప్రారంభించాడు. కార్తీక్‌కు అతని తండ్రి శిక్షణ ఇచ్చారు, ఆయన చెన్నై‌కు చెందిన మొదటి-డివిజన్ క్రికెటర్. కుటుంబం మొదట చదువుకి ప్రాధాన్యత ఇవ్వమని బలవంతం చేయడంతో ఆటమీద ఆసక్తిని తగ్గించుకొని నిరాశకు గురైన కార్తీక్ తండ్రి తన కుమారుడికి అటువంటి పరిస్థితి ఎదురుకాకుండా చూశారు, కార్తీక్‌కు చిన్న వయస్సు నుంచే క్రికెట్ శిక్షణ ఇచ్చారు. చిన్న వయస్సులో తండ్రి అధిక వేగంతో విసిరే రబ్బరు బంతుల ద్వారా, కార్తీక్ ఆ వయస్సులోనే తను అసంకల్పితంగా స్పందించే చర్యలను సంపూర్ణంగా మెరుగుపరుచుకున్నాడు. ఆరంభంలో అతను తమిళనాడు బ్యాట్స్‌మన్‌గా యువ జట్టులలో ఆడాడు, ఆ సమయంలో అతను వికెట్ కీపింగ్ కూడా నేర్చుకునేవారు, రాబిన్ సింగ్ అతనికి అధిక శారీరక ధారుఢ్యం ఉన్నట్టుగా భావించేవాడు.
సుద్దాల అశోక్ తేజ
సుద్దాల అశోక్ తేజ తెలుగు సినిమా కథ మరియు పాటల రచయిత. సుమారు 1200కి పైగా చిత్రాల్లో 2200 పై చిలుకు పాటలు రాశాడు. ఠాగూర్ (2003) చిత్రంలో ఆయన రచించిన "నేను సైతం" అనే పాట ద్వారా జాతీయ ఉత్తమ పాటల రచయిత పురస్కారం పొందాడు.
ఆయన 1960, మే 16 న నల్గొండ జిల్లా, గుండాల మండలం, సుద్దాల గ్రామంలో పుట్టాడు. ఈయన ఇంటిపేరు గుర్రం. ఆయన తండ్రి హనుమంతు ప్రముఖ ప్రజాకవి. తెలంగాణా విముక్తి పోరాటంలో పాల్గొన్నాడు. నైజాం రాజు నిరంకుశ పాలనకు వ్యతిరేకంగా కమ్యూనిస్టులు జరిపిన ఉద్యమంలో ప్రముఖ పాత్ర పోషించాడు. వీరి స్వంత ఊరు సుద్దాల కాబట్టి ఈయనను అందరూ సుద్దాల హనుమంతు అని పిలిచేవారు. ఆయన గుర్తుగా తన ఇంటి పేరు, తర్వాత తరాలకు కూడా సుద్దాల గా మార్చుకున్నాడు. తల్లి జానకమ్మ. అశోక్ తేజ తల్లిదండ్రులిద్దరూ స్వాతంత్ర్య సమరయోధులు. హనుమంతు 75 సంవత్సరాల వయసులో క్యాన్సర్ వ్యాధితో మరణించాడు.